ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ሕጋዊ ህዝባዊ ሃገራዊ ትካላት እንተዘየጽዲቐሞ ዓወቱን ቐጻልነቱን ዘሻቕል'ዩ" 12 ሓምለ 2018 ምንጪ ስእሊ, NAHOM TESFAY ኣብ ዝሓለፈ ሳምንቲ ኣህጉራዊ መዓርፎ ነፈርቲ ኣስመራ ድሕሪ 20 ዓመት ኣጋይሽ ሰላም ጽዒና ንዝመጽአት መንገዲ ኣየር ኢትዮጵያ አአንጊዱ። ህዝቢ ኤርትራ ከኣ ቆጽሊ ሰላም ሒዙ ንዝመጽአ ጋሽኡ ብኽብሪ ተቐቢሉዎ። እዚ ሕጂ ተጀሚሩ ዘሎ ናይ ሰላም ዘተ ከኣ ንኣህዛብ ክልቲኦም ሃገራት ዓቢ ተስፋ ኮይኑዎም ኣሎ። ቀዳማይ ሚኒስተር ኣብይ ኣሕመድ ኣብ ዝሓለፈ ወርሒ ሚያዝያ ስልጣን ምስሓዘ ኣብ ኢትዮጵያ ኣዚዩ ቅልጡፍ ጽገናዊ ለውጥታት እዩ ኣካይዱ። ክሳብ ሞት ተፈሪዶም ዝነበሩ እሱራት ዝርከቡዎም ከይተረፉ 1500 እሱራት ካብ ማእሰርቲ ፈቲሑ። ሕላገት መዝገብ ግብረ ሽበራ ተቓወምቲ ውድባት ብሕግን ኣዋጅን ኣልዩ። ኣብ ዝተፈላለያ ሃገራት ኣብ ስደት ኮይኖም ክቃወሙ ዝጸንሑ ፖለቲካዊ ውድባት ኣብ ሃገሮም ኣትዮም ብሰላማዊ መገዲ ክቃለሱ ጸዊዑ ብዙሓት እውን ነቲ ጻውዒት ተቐቢሎም ዝኣተዉ ኣለው። ኣብ ዝተፈላለየ ከባቢታት ኢትዮጵያ ተንቀሳቒሱ ኣብ ዝሓለፈ ሰለስተ ዓመታት ተጓሃሂሩ ዝነበረ ዓሌታዊ ጎንጺ ኣህዲኡን ኣረጋጊኡን ብመንግስቲ ዝውነን ከም ቴሌኮሚኒኬሽንን መገዲ ኣየር ኢትዮጵያ ዝኣመሰሉ ዓበይቲ ቁጠባዊ ትካላት ንብሕታዊ ሰብ ዋኒን ከፊቱዎ ናጽነት ሚድያ ብሰፊሑ ክዝርጋሕ ኣዊጁ፤ ከም ውጽኢቱ ድማ ተዓጽየን ዝነበራ 264 መርበባት ሓበሬታ ተኸፊቱ እቲ ንኤርትራን ኢትዮጵያን ንልዕሊ 20 ዓመታት ብሃዋህው "ኣይ ሰላም ኣይ ኩናት" ዝነበረ ወጥርን ምፍጣጥን፡ ንብይን ኮሚሽን ዶባት ኢትዮ ኤርትራ ብዘይ ቅድመ ኩነት ከምዝቕበሎ ብምእዋጅ ኣብ መንጎ ክልቲአን ሃገራት ዕርቀ-ሰላም ኣውጁ። ስጉምታት ኣብይ፡ ካበይ ናበይ?
